Украйна : " Северен поток 2 " ще има необратими последици за Европа Директорът за бизнес развитие на украинската компания Нафтогаз “ Юрий Витренко смята , че реализацията на проекта Северен поток 2 “ ще доведе до необратими последствия “ за Европа и постепенно ще унищожи конкуренцията на европейския пазар на газ “ . Това съобщава Коммерсант “ . Витренко заяви това в рамките на конференция на тема Руско - украинският газов спор и последствията за Западна Европа “ . Той специално припомни позицията на Германия по време на газовата криза между Русия и Украйна от 2009 г . Нека бъдем честни , Германия ни оказа натиск , за да подпишем споразумението през 2009 година . Те нямаха желание да вникнат в детайлите . Твърденията на Русия , че договорът отговаря на европейските правила , бяха напълно достатъчни за Германия . После обаче се оказа , че споразумението няма нищо общо с европейските правила , но за Германия отново нямаше проблеми “ , цитира думите на Витренко пресслужбата на Нафтогаз “ . Северен поток 2 “ е предвиден да бъде положен по дъното на Балтийско море , паралелно на Северен поток “ . Украйна критикува проекта , защото смята , че неговата основна цел е намаление на транзита на газ през украинска територия . Миналата седмица Швеция издаде разрешение за строителството на газопровода в шведската икономическа зона в Балтийско море . Единствената държава , която все още не е издала подобно разрешение , е Дания .